b'\n_START_ARTICLE_\nKrusty the Clown\n_START_SECTION_\nInspirasjoner\n_START_PARAGRAPH_\nMatt Groening sa at Krusty var basert p\xc3\xa5 Rusty Nails, en klovn som skaper Matt Groening s\xc3\xa5 p\xc3\xa5 TV som ung. Dan Castellaneta har uttalt at Krustys stemme var inspirert av Bob Bell, en kjent skuespiller som spilte Bozo The Clown fra 1960\xe2\x80\x931984. Den fiktive hurtigmatkjeden i serien Krusty Burger er en parodi av McDonald\'s og klovnen Ronald McDonald. Krustys personlighet utenfor kamera er basert p\xc3\xa5 David Lettermans reaksjoner til manusforfatterne p\xc3\xa5 showet han ledet. Noen av manusforfatterne begynte i Simpsons og tok inspirasjon derfra. Hans figur er delvis basert p\xc3\xa5 Homer Simpson, og som en av forfatterne sa under et kommentarspor; \xc2\xabKrusty is pretty much Homer in clown make-up\xc2\xbb (\xc2\xabKrusty er stort sett Homer i klovneutstyr\xc2\xbb). Denne teorien ble senere bevist i episoden Homie The Clown hvor Homer flere ganger blir tatt for \xc3\xa5 v\xc3\xa6re Krusty.\n_START_SECTION_\nBiografi\n_START_PARAGRAPH_\nEt gjennomgangstema er Krustys alder. Det er blitt antydet mange forskjellige tall, men i episoden "Day of the Jackanapes" annonserer Krusty sin slutt i underholdningsbransjen som han sier har vart i 61 \xc3\xa5r. Dette har f\xc3\xa5tt mange til \xc3\xa5 tro at han er i slutten av 70 \xc3\xa5rene._NEWLINE_I episoden "Like Father, Like Clown" (basert p\xc3\xa5 filmen The Jazz Singer), fikk vi vite mer om Krustys bakgrunn. If\xc3\xb8lge episoden ble han f\xc3\xb8dt Herschel Schmoeckel Krustofski og er av j\xc3\xb8disk arv. Krusty er tredje-generasjons amerikaner. I 1902 forlot Zeev Krustofski, Krustys bestefar Russland for \xc3\xa5 pr\xc3\xb8ve lykken i USA. Hans s\xc3\xb8nn, Hyman Krustofski utdannet seg som en rabbiner. Rabbi Krustofski (stemmegitt av Jackie Mason), \xc3\xb8nsket at s\xc3\xb8nnen skulle f\xc3\xb8lge farens fotspor. Krusty ville imidlertid bli en klovn. Da br\xc3\xb8t faren kontakten med s\xc3\xb8nnen. Flere ti\xc3\xa5r senere ble Krusty gjenforent med faren med hjelp av Bart og Lisa._NEWLINE_Det har blitt avsl\xc3\xb8rt av Krusty aldri hadde bar mitzvah p\xc3\xa5 grunn av farens strenge krav. Krusty har senere hatt to bar mitzvah seremonier som voksen. En p\xc3\xa5 en Hollywood-galla, og en for \xc3\xa5 bli gjenforent med faren._NEWLINE_Etter \xc3\xa5 ha flyttet fra \xc2\xabLower East Side\xc2\xbb i Springfield (en referanse til New Yorks Lower East Side, et kjent j\xc3\xb8disk nabolag p\xc3\xa5 starten av 1900-tallet), startet Krusty sin karriere som en gateunderholder i Tupelo, Mississippi. Han opptr\xc3\xa5dte senere p\xc3\xa5 en rekke komedieprogram, men i 50-\xc3\xa5rene ble Krusty bannlyst fra amerikansk TV etter \xc3\xa5 ha sagt \xc2\xabpants\xc2\xbb (sleng for \xc2\xabbukser\xc2\xbb) p\xc3\xa5 lufta, noe som var forbudt p\xc3\xa5 den tiden. P\xc3\xa5 60-tallet fikk han sitt eget TV-show, The Krusty the Klown Show som inneholdt seri\xc3\xb8se intervjuer med aktuelle gjester. Dette formatet ble snart utdatert, og Krustys bruk av narkotiske stoffer begynte \xc3\xa5 skade ryktet hans. P\xc3\xa5 80-tallet begynte Krusty med underholdning for barn.'